kardosdrur/scandi-wiki huggingface dataset:
Esmeralda (film fra 1922)

Esmeralda er en britisk stumfilm fra 1922 af Edwin J. Collins.

Medvirkende 
 Sybil Thorndike som Esmeralda
 Booth Conway som Quasimodo
 Annesley Healy som Claude Frollo
 Arthur Kingsley som Captain Phoebus

Referencer

Eksterne henvisninger 

 

Stumfilm fra Storbritannien
Britiske film fra 1922
Dramafilm fra Storbritannien
The Experiment

The Experiment er en britisk stumfilm fra 1922 af Sinclair Hill.

Medvirkende 
 Evelyn Brent som Doris Fielding
 Clive Brook som Vivian Caryll
 Templar Powell som Maj. Maurice Brandon
 Norma Whalley som Mrs. Lockyard
 Charles Croker-King som Philip Abingdon
 Cecil Kerr som Fricker

Referencer

Eksterne henvisninger 

 

Stumfilm fra Storbritannien
Britiske film fra 1922
Dramafilm fra Storbritannien
The Face Between

The Face Between er en amerikansk stumfilm fra 1922 af Bayard Veiller.

Medvirkende 
 Bert Lytell som Tommy Carteret, Sr.
 Andrée Tourneur som Sybil Eliot
 Sylvia Breamer som Marianna Canfield
 Hardee Kirkland som Mr. Hartwell
 Gerard Alexander som Mrs. Eliot
 Frank Brownlee som Joe Borral

Referencer

Eksterne henvisninger 

 

Stumfilm fra USA
Amerikanske film fra 1922
Dramafilm fra USA
Knabberup

Knabberup er en landsby i Skibet Sogn i Vejle Kommune. Den ligger på vejen fra Stenager og Slelde ind mod Vejle.

Indtil 1963 havde Knabberup en landsbyskole. Ligesom skolerne i Jennum og Nørre Vilstrup blev den afløst af den nye centralskole i Skibet.

Referencer

Lokaliteter i Vejle Kommune
Hans Jørgensen

Hans Jørgensen kan henvise til flere personer:
 Hans Jørgensen (borgmester) (født 1948) – borgmester i Faaborg-Midtfyn Kommune og Årslev Kommune
 Hans Jørgensen (politiker, 1850-1903) – gårdejer og medlem af Folketinget
 Hans Lauritz Jørgensen (1850-1914)  – gårdejer og medlem af Folketinget
Bahnhof Hamburg Dammtor

Bahnhof Hamburg Dammtor eller blot Dammtor er en jernbanestation i bydelen Elmsbüttel i det centrale Hamborg i Tyskland. 

Stationen betjenes af både S-Bahn, InterCityExpress, InterCity og Regionaltog.

Eksterne henvisninger 

 

Dammtor
Hans Lauritz Jørgensen

Hans Lauritz Jørgensen (født 3. februar 1850 i Uglerup, død 29. april 1914) var en dansk gårdejer og politiker. Han var medlem af Folketinget fra 1892 til 1910.

H.L. Jørgensen blev født i Uglerup i Sæby Sogn øst for Tissø på Vestsjælland som søn af gårdejer Jørgen Larsen. Han var lærer ved Det kongelige Landhusholdningsselskab fra 1868 til 1871. Herefter gik han på Hindholm Højskole og var værnepligtig. Han købte gården Ougtvedgård i Sæby Sogn syd for Uglerup i 1875.

Han var medlem af sognerådet 1886-1892 og var sognerådsformand i fire år. Han var forligskommissær i Løve Herred 1891-1993, tyendemægler i Sæby-Hallenslev Kommune 1866-1893 og medlem af Holbæk Amtsråd 1892-1898.

Han blev valgt til Folketinget i Ruds Vedby-kredsen ved suppleringsvalget som blev afholdt efter Johannes Taubers død. Derefter blev han genvalgt ved alle valg indtil han i 1910 ikke genopstillede længere. I Folketinget tilsluttede han sig Det forhandlende Venstre. Han forlod partiet i 1903, men var fortsat i valggruppe med det. H.L. Jørgensen var medlem af Finansudvalget fra 1908 til 1910.

Referencer 

Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Sognerådsformænd
Amtsrådmedlemmer fra Danmark
Trædballe

Trædballe var egentlig en bebyggelse i den østlige ende af Skibet Sogn i Vejle Kommune; men allerede før kommunalreformen var Vejle købstad vokset helt ud til sognegrænsen.

Trædballe var førhen kendt for Trædballehus og den zoologiske have.

Byer i Vejle Kommune
Skær (Serratula)

Skær (Serratula) er en planteslægt, som tilhører Kurvblomst-familien (Asteraceae). Det er flerårige, urteagtige planter med en opret vækst. Bladene er spredtstillede med dybt indskårne flige og hel rand. Blomsterne er samlet i endestillede kurve, som ligner dem hos knopurt. Alle arterne i denne slægt hører hjemme i Eurasien. Kun én art, den nedennævnte engskær, er vildt voksende, omend sjælden, i Danmark.

Flere af arterne indeholder apigenin, luteolin, quercetin, andre flavonoider og ecdysteroider.

 Engskær (Serratula tinctoria)

Noter 

Kurvblomst-familien
Guy Standing

Guy Standing FAcSS (født 9. februar 1948) er en britisk arbejdsmarkedsøkonom. Han er professor i udviklingsstudier ved School of Oriental and African Studies, University of London, og medstifter af Basic Income Earth Network (BIEN). Standing har skrevet meget om arbejdsmarkedsøkonomi, arbejdsmarkedspolitik, arbejdsløshed, arbejdsmarkedsfleksibilitet, strukturtilpasningspolitikker og social beskyttelse. 

Han skabte begrebet prekariat for at beskrive en ny klasse af arbejdere, der lider under lave lønninger og ringe jobsikkerhed som følge af globaliseringen. Siden udgivelsen i 2011 af hans bog The Precariat: The New Dangerous Class, har hans arbejde fokuseret på prekariatet, betingelsesløs basisindkomst, deliberativt demokrati og fællederne.

Liv og karrierer
Standing blev født den 9. februar 1948. Han fik sin bachelorgrad i økonomi fra University of Sussex i 1971. Efter at have taget en master i arbejdsmarkedsøkonomi og industrielle relationer ved University of Illinois, fik han sin doktorgrad i økonomi fra University of Cambridge i 1977.

Fra 1975 til 2006 arbejdede Standing i Den Internationale Arbejdsorganisation, sidst som direktør for ILO's program for socioøkonomisk sikkerhed. Programmet var ansvarligt for en stor rapport om socioøkonomisk sikkerhed på verdensplan og for oprettelsen af Decent Work Index.

Levende personer
Nationaløkonomer fra Storbritannien
Alumni fra University of Cambridge
Pawn Sacrifice

Pawn Sacrifice (dansk titel Sidste træk) er en amerikansk biografisk dramafilm fra 2014 om skakstormester og 11. verdensmester Bobby Fischer. Det følger Fischers udfordring mod de bedste sovjetiske skakstormestre under den kolde krig og kulminerede i VM-kampen i skak 1972 mod Boris Spassky i Reykjavík, Island. Den blev instrueret af Edward Zwick og skrevet af Steven Knight, og med Tobey Maguire som Fischer, Liev Schreiber som Spassky, Lily Rabe som Joan Fischer og Peter Sarsgaard som William Lombardy. Den blev udgivet i USA den 16. september 2015.

Filmen fik generelt positive anmeldelser, hvor mange kritikere roste Maguires præstation, mens den internationale skakstormester og tidligere skakverdensmester Anatoly Karpov kritiserede de faglige fejl i skakpositionerne og at man ikke havde brugt en skak-konsulent tli at få denne del af filmen gjort korrekt. Den indtjente kun 5 millioner dollars på verdensplan mod et budget på 19 millioner dollars.

Referencer

Eksterne henvisninger 

Amerikanske film fra 2014
Skak
Nordsjællands Politi

Nordsjællands Politi dækker de 13 nordsjællandske kommuner: Allerød, Egedal, Fredensborg, Frederikssund, Furesø, Gentofte, Gribskov, Halsnæs, Helsingør, Hillerød, Hørsholm, Lyngby-Taarbæk og Rudersdal. Politikredsen dækker et areal på 1.516 km2 og betjer ca. 580.000 borgere. 

Lykke Sørensen har været politidirektør i kredsen siden 2023.

Lokaliteter 

Kredsen har 11 lokationer rundt i kredsen:

Politistationer 
 Station Nord - Helsingør (Hovedpolitistation)
 Station Midt - Hillerød
 Station Vest - Frederikssund
 Station Syd - Gentofte

Nærpoliti 
 Gribskov Nærpoliti - Helsinge
 Nivå Nærpoliti - Nivå

Politibutikker 
 Egedal Politibutik, Egedal Rådhus, Ølstykke
 Fredensborg Politibutik - Fredensborg Rådhus, Kokkedal
 Furesø Politibutik - Furesø Jobcenter, Farum
 Halsnæs Politibutik - Halsnæs Rådhus, Frederiksværk

Andet 
 Udlændingecenter Nordsjælland - Birkerød

Se også 
 Politikredse i Danmark

Eksterne henvisninger 
 Nordsjællands Politi

Politikredse i Danmark
Bahnhof Husby

Husby Station () er en tysk jernbanestation i landsbyen Husby i delstaten Slesvig-Holsten i det nordlige Tyskland.

Eksterne henvisninger 

 

Husby
Almindelig værftbille

Almindelig værftbille (Elateroides dermestoides) (tidligere Hylecoetus dermestoides) er en bille i familien værftbiller (Lymexylidae) og er hjemmehørende i Europa inklusive Danmark. Larverne af almindelig værftbille borer gange i alle slags nyligt døde træarter, hvor de dyrker svampe som de spiser.

Beskrivelse
De voksne biller har en kropslængde på 6-18 millimeter. Hunnen er gulbrun og betydeligt større end hannen. Den mindre han er mørk, næsten sort, og har markederede palper, leddede udvækster på munddelene.

Symbiotisk forhold med svampe
 

Voksne hunner af almindelig værftbille har i spidsen af deres ovipositor (æglægningsrør) et par poser, der er specialiseret til svampetransport (såkaldte mycetangia eller mycangia). Hunnen lægger sine æg i klynger på nyligt dødt træ i revner og sprækker i barken på f.eks. bøg, eg, gran, gran og birk. Under æglægningen sørger hunnen for at smøre æggene med et slimet sekret fra sine mycetangia, som indeholder sporer af svampen Alloascoidea hylecoeti (tilhørende svampeordenen Saccharomycetales; familien Alloascoideaceae). De udklækkede larver får svampen med sig fra æggenes overflader, og borer sig derefter ind i træet, hvor svampen hurtigt udvikler sig i larvernes voksende tunnelsystem. 

Med tiden, efter larvens indtrængen i træet, er tunnelen beklædt med en palisade af vegetative hyfer og klamydosporer (encellede, tykvæggede svampesporer), som larverne ernærer sig af. Larverne spiser ikke selv det sværtfordøjelige træ. Ved slutningen af efteråret er meget af svampepalisaden ædt væk, tunnelindgangen er forseglet, og larverne hviler nu for enderne af tunnelerne.

Bidrag fra symbionten
I sin egenskab af at være symbiont forsyner Alloascoidea hylecoeti ikke kun larverne af almindelig værtsbille med næringsstoffer, men kan også give dem nødvendige vækstfaktorer såsom biotin, pantothensyre, thiamin, riboflavin, pyridoxin, nikotinamid, folinsyre, cholinchlorid og carnitin. Således spiller A. hylecoeti  en vigtig rolle i symbiosen, men andre svampe kan dog også være involveret. I alt 17 arter af gærsvampe blev isoleret fra træprøver angrebet af E. dermestoides i det russiske fjernøsten.

Når Alloascoidea hylecoeti dyrkes i kultur kan svampen gøre brug af flere trærelaterede sukkerarter såsom cellobiose, rhamnose, xylose og arabinose.

Billeder

Referencer

Biller
Søren Svendsen

Søren Christensen Svendsen (født 15. november 1859 i Nøddelund, død 25. februar 1934 i Bjerringbro) var en dansk politiker. Han var medlem af Folketinget i perioderne 1890-1995, 1898-1906 og 1910-1926.

Søren Svendsen blev født i Nøddelund i Gullev Sogn syd for Bjerringbro som søn af gårdejer Christen Iversen. Han kaldte sig Svendsen efter sin morfar. Svedsen har elev på Viby Højskole 1879-1880. I 1881 købte han sin fars gård i Nøddelund på 5 lidt over tønder hartkorn. I 1906 afhændede han gården og flyttede til et hus i Bjerringbro. Han arbejdede som revisor i Den nordjyske Kreditforening fra 1909 og var senere præstegårdskonsulent for Viborg Amt.

Han havde flere tillidshverv: formand for sognets demokratiske forening, formand for riffelforeningen i Houlbjerg Herred i 1885, medlem af kommissionen for tilvejebringelse af jordlodder til landarbejdere i Viborg Amt 1900-1910 og medlem af sognerådet i Gullev Sogn 1909-1913.

Svendsen forsøgte at blive valgt til Folketinget i Levringkredsen ved folketingsvalget i 1887, men kom ikke ind. Det lykkedes for ham i Sønder Vinge-kredsen ved valget i 1890. Han blev genvalgt i 1892, men tabte i 1895 til gårdejer Rasmus Hansen efter at have stemt for finanslovsforliget i 1894. Svendsen blev igen valgt ind i Folketinget i 1895, denne gang i Vinderupkredsen, hvor han blev genvalgt indtil 1906. Han forsøgte sig igen i Sønder Vinge-kredsen i 1909, men blev ikke valgt. Han kom derimod tilbage i Folketinget i Ruds Vedby-kredsen ved folketingsvalget 1910. Han blev genvalgt der indtil han ikke genopstillede i 1926. Han tilhørte Det forhandlende Venstre i Folketinget.

Søren Svendsen blev udnævnt til ridder af Dannebrog i 1927.

Referencer 

Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Folketingsmedlemmer i 1920'erne
Riddere af Dannebrog
Fred VanVleet

Fredderick Edmund VanVleet Sr. (født 25. februar 1994) er en amerikansk professionel basketballspiller, som spiller for NBA-holdet Houston Rockets.

Klubkarriere

Toronto Raptors 
VanVleet var del af 2016 draften, men blev ikke valgt her. Han fik en chance hos Toronto Raptors som del af deres trup sommertuneringen, hvor han imponerede. Han skrev i juli 2016 sin første professionelle kontrakt med klubben. Han fik sin NBA debut den 9. november 2016 imod Oklahoma City Thunder, dog han kun spillede 26 sekunder i kampen. Han tilbragte størstedelen af sæsonen med holdets reservehold Raptors 905 i D-League. Han var her med til at vinde D-League mesterskabet i sæsonen.

Hans gennembrud på førsteholdet kom i 2017-18 sæsonen, hvor han blev en fast del af førsteholdet, og spillede 20 minuter per kamp.

Han imponerede stort i 2018-19 sæsonen, hvor at Raptors for første gang nåede til NBA finalen. Han spillede her en central rolle i, at Toronto vandt deres første mesterskab nogensinde, især som resultat af hans defensive arbejde imod Stephen Curry. Han kom på andenpladsen i Finals MVP afstemningen, da han var det eneste spiller udover Kawhi Leonard til at få en stemme.

VanVleet fortsatte som fast mand på holdet over de næste sæsoner. I 2021-22 sæsonen blev han valgt til All-Star holdet for første gang, og blev hermed kun den fjerde spiller til at blive en all-star, trods de ikke var blevet draftet.

Houston Rockets 
VanVleet skiftede i juli 2023 til Houston Rockets.

Referencer

Eksterne henvisninger 

Personer fra Illinois
Basketballspillere fra USA
Basketballspillere fra Toronto Raptors
Basketballspillere fra Houston Rockets
Landespokal Niederrhien



Historie 

Nedre Rhin Cup er den årlige pokalturnering for fodboldklubber i Nedre Rhinen. 

Turneringen har flere gange skiftet navn. I perioden 1994 til og med 2012 hed pokalturneringen ARAG Cup, men skiftede i 2008 navn til Diebels Lower Rhine Cup. Dette navn forblev i 5 år inden det igen skiftede navn, denne gang til Otelo Lower Rhine Cup. Otelo forblev navnesponser for turneringen i 3 år fra 2013 til 2016. Fra 2016 til 2018 havde DERWESTEN.de navnerettighederne til turneringen, men i sæsonen 2018/19 blev RevierSport navnesponser og har siden forblevet som navnesponsor.

Kvalifikation og spiltilstand 
Deltagerne, hvis antal blev øget fra 32 til 64 for sæsonen 2010/11, kommer fra forbundets klubber i 3. liga, Regionalliga West og Oberliga Niederrhein, som alle automatisk kvalificerer sig til første runde, og kvalifikationskampene 14 distriktspokaler tilsammen. Antallet af kvalifikationskampe pr. distriktspokal, hvor holdene fra sjette lags nationale ligaer konkurrerer, afhænger af størrelsen af ​​det respektive distrikt.

Vinderen af pokalturneringen er berettiget til at deltage i DFB-Pokal.

Vindere 
De tidligere vindere af turneringen. 

Der kendes ingen vindere for 1984, 1988, 1992 og 1993. I 1992 kvalificerede Wuppertaler SV und Fortuna Düsseldorf Amatør sig begge til den første runde af den tyske pokalturnering gennem Nedre Rhin Cup

Finalernes historie 

Fodbold i Tyskland
Delnice

Delnice (kroatisk udtale: [děːlnit͡se̞ ]) er en by i det vestlige Kroatien, den største bosættelse i den bjergrige region Gorski Kotar, i Primorje-Gorski Kotar distrikt. Byen har en befolkning på 4.379, og kommunens samlede befolkning er 5.952 (2011). Delnice er Gorski Kotars hovedby.

Historie
Byen blev første gang nævnt i et dokument fra 1482 udstedt af  Kroatiens parlament Sabor. I slutningen af det 19. og begyndelsen af det 20. århundrede var Delnice en distriktshovedstad i Modruš-Rijeka-distriktet i Kongeriget Kroatien-Slavonien.

Turisme
Delnice tilbyder sammen med det omkringliggende amt Gorski Kotars uberørte natur et væld af udendørs muligheder for en aktiv ferie. Blandt  aktiviteterne er cykling, bjergbestigning, klatring, løb, vandreture, langrend, skiløb, langrend, snowboard, camping, kajaksejlads, riverafting og jagt. Delnice har mange butikker, barer og restauranter.

Referencer

Officielt websted
History of Delnice
Tourist information

Byer i Kroatien
Byer i Primorje-Gorski Kotar
Gorski Kotar

Gorski kotar (Bjergdistriktet) er et bjergrigt område i den nordvestlige del af  Kroatien. Området hører administrativt til Primorje-Gorski Kotar distrikt. Det ligger nordøst for havnebyen Rijeka ved Adriaterhavet og strækker sig op mod den kroatisk-slovenske grænse. Regionens hovedby er Delnice.

Beskrivelse
Gorski kotar er et naturskønt område og kaldes iblant Kroatiens grønne lunger. Udover skisport om vinteren tilbyder området vandrerruter, ridesport og bjergklatring. Risnjak Nationalpark samt skiområdene Bjelolasica og Platak ligger i Gorski kotar.

Byer og befolkning 
Efter 2. verdenskrigs afslutning i 1945 er området kontinuerlig blevet affolket, hvilket  har medført  at nogle bosætninger er blevet helt opgivet. Følgende småbyer og kommuner ligger i Gorski kotar. Indbyggertallene er fra folketællingen i 2011.

 Brod Moravice, 865 indbyggere
 Čabar, 3.811  indbyggere
 Delnice, 5.921  indbyggere
 Fužine, 1.595  indbyggere
 Lokve, 1.047  indbyggere
 Mrkopalj, 1.208  indbyggere 
 Ravna Gora, 2.439  indbyggere
 Skrad, 1.054  indbyggere
 Vrbovsko, 5.019  indbyggere

Transport 

Motorvejene A1 og A6 forbinder hovedstaden  Zagreb og Rijeka og går gennem området.

Referencer 

 

Primorje-Gorski Kotar
VHL 2014-15

VHL 2014-15 var den femte sæson af ishockeyligaen VHL, der var Ruslands næstbedste liga for mandlige klubhold. Ligaen havde deltagelse af 24 hold, der først spillede et grundspil med 52 spillerunder, hvorfra de seksten bedste hold gik videre til slutspillet om mesterskabet på niveau 2 i det russiske ligasystem.

Mesterskabet blev vundet af HK Toros, der blev nr. 8 i grundspillet, og som i slutspilsfinalen besejrede grundspillets nr. 2, HK Izjstal, med 4-2 i kampe. HK Toros blev dermed den første klub, der vandt VHL-mesterskabet for tredje gang, idet klubben tidligere havde vundet titlen i sæsonerne 2011-12 og 2012-13. Den afgørende kamp blev spillet den 23. april 2015 i Neftekamsk, hvor Toros vandt med 2-0 på mål af Andrej Korabejnikov og Dmitrij Tjernykh.

Hold 

Ligaen havde deltagelse af 24 hold, hvilket var to færre end sæsonen før. I forhold til den foregående sæson var der sket følgende ændringer:

 HK Lada var rykket op i KHL.
 HK Kristall og HK Titan havde trukket sig ud af ligaen af økonomiske årsager.
 HK Bars var blevet optaget som nyt hold i ligaen.
 VMF-Karelija havde skiftet navn til SKA-Karelija.

Grundspil

Format 

Hvert hold spillede 52 kampe i grundspillet.

Der blev uddelt point efter følgende pointsystem:
 Sejre i ordinær spilletid gav 3 point.
 Sejre i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

De seksten bedste hold gik videre til slutspillet om Petrov-pokalen.

Stilling

Slutspil 

Slutspillet havde deltagelse af de seksten bedste hold fra grundspillet, og holdene blev seedet fra 1 til 16 i henhold til deres placering i grundspillet. Holdene mødtes i en cupturnering, og i hver runde spillede det højst seedede hold mod det lavest seedede hold osv. Alle opgør blev spillet bedst af syv kampe, hvor det højst seedede hold havde hjemmebane i kamp nr. 1, 2, 5 og 7.

Alle klokkeslæt er angivet i Moskva-tid (UTC+3).

Hold og seedninger 

Holdene blev seedet fra 1 til 16 i henhold til deres placering i grundspillet.

Ottendedelsfinaler

Kvartfinaler

Semifinaler

Finale om Petrov-pokalen

Kilder / eksterne henvisninger 
 VHL   
 VHL - Grundspil 2014-15 - Kampe   
 VHL - Grundspil 2014-15 - Stilling   
 VHL - Grundspil 2014-15 - Statistik   
 VHL - Slutspil 2014-15 - Kampe   
 VHL - Slutspil 2014-15 - Overblik   
 VHL - Slutspil 2014-15 - Statistik

Noter 

Sæsoner i VHL
Ishockey i 2014
Ishockey i 2015
Stig André Berge

Stig-André Berge (født 20. juli 1983) er en græsk-romersk bryder fra Norge, der konkurrerer i 59–60 kg kategorien. Han vandt bronzemedaljer ved verdensmesterskaberne 2014 og OL i 2016.

Referencer

Eksterne henvisninger 

 

Brydere fra Norge
Medaljevindere ved sommer-OL 2016
Olympiske bronzemedaljevindere fra Norge
Lørdagskylling

Lørdagskylling var en færdigmarinerede kyllingeret, der var pakket ind i en foliebakke. Det var den danske kyllingeproducent Danpo, som opfandt Lørdagskylling i 1982. Retten var en hel kylling – men parteret og klar til at sætte i ovnen. Det blev et stort hit hos forbrugerne, da det var nemt og billigt. Flere tilfælde af salmonella i 1990'erne ramte dog den folkekære kylling hårdt på populariteten, og i 2006 stoppede Danpo produktionen af lørdagskyllingen, da den ikke længere gav overskud.

Referencer 

Mad fra Danmark
DM i ishockey for kvinder 2023-24

Danmarksmesterskabet i ishockey for kvinder 2023-24 var turneringen om det 34. DM i ishockey for kvinder. Turneringen havde deltagelse af fire hold, der første spillede et grundspil i form af KvindeLigaen, hvorfra de fire bedste hold gik videre til slutspillet.

Kvindeligaen

Grundspil 

DM-grundspillet blev afviklet som en landsdækkende liga, Kvindeligaen, med deltagelse af fem hold, der spillede en firedobbelt turnering alle-mod-alle. De fire bedste hold gik videre til DM-semifinalerne.

Kampprogram

Slutspil

Semifinaler 

De fire bedst placerede hold i Kvindeligaen spillede i DM-semifinalerne om to pladser i DM-finalen. Semifinalerne blev afgjort i to serier, der spilledes bedst af tre kampe.

Bronzekamp 

De to tabere af semifinaleserierne,  og , spiller om bronzemedaljerne.

Finale 

De to vindere af semifinaleserierne spiller i DM-finaleserien om fordelingen af guld- og sølvmedaljer i bedst af tre kampe. Uafgjorte kampe blev forsøgt afgjort i forlænget spilletid med tre markspillere på hvert hold til først scorede mål i maksimalt fem minutter. Hvis dette ikke frembragte en afgørelse, blev kampene afgjort i straffeslagskonkurrence.

2. division

Øst

Vest

Landsmesterskab

Se også 
 Pokalturneringen i ishockey for kvinder 2023-24

Kilder / eksterne henvisninger 
 DIU Stats - Kvindeligaen 2023-24

 DIU Stats - Kvinder 2 Øst 2023-24
 DIU Stats - Kvinder 2 Vest 2023-24

Noter 

2023-24
Ishockey i 2023
Ishockey i 2024
Sport i Danmark i 2023
Sport i Danmark i 2024
Babcock International

Babcock International Group plc er en britisk virksomhed indenfor luftfart-, infrastruktur-, forsvar- og kernekraft-ingeniørservices. I 2022 havde de ca. 29.000 ansatte og en omsætning på 4,102 mia. britiske pund.
Nogle af virksomhedens største kunder er Ministry of Defence og Network Rail. 

9. april 1891 etablerede Babcock & Wilcox en separat finansieret britisk virksomhed kaldet Babcock & Wilcox Ltd.

Referencer 

Etableret i 1891
Ingeniørvirksomheder fra Storbritannien
Ben 10: Ultimate Alien

Ben 10: Ultimate Alien er en amerikansk tegnefilmserie fra 2010, den tredje serie i Cartoon Network's Ben 10-franchise og efterfølgeren til Ben 10: Alien Force.

Handling 

Ben 10: Ultimate Alien foregår et par uger efter Alien Force. Ben Tennyson, som nu er 16 år, må lærer at mestre kræfterne i Ultimatrixen, som er en modificeret version af Omnitrixen som har egenskaben til at udvikle Ben's rumvæsner til meget mægtigere versioner af sig selv kaldt "ultimative former".

Karakterer

Hovedpersoner 
Benjamin Kirby "Ben" Tennyson (stemme af Yuri Lowenthal) seriens hovedperson og 
Gwendolyn "Gwen" Tennyson (stemme af), Ben's kusine med magiske kræfter, og Kevin's kæreste
Kevin Ethan Levin (stemme af Greg Cipes), en af Bens tidligere fjender og nu en del af Ben's hold

Tilbagevendende 
Maxwell "Max" Tennyson (stemme af Paul Eiding) , Ben's og Gwen's bedstefar, og medlem af blikkenslagerne, en intergalaktisk ordensmagt som bekæmper fjendtlig rumvæsenaktivitet.

Skurke 
Vilgax (stemme af James Remar), en krigsherre fra planeten Vilgaxia
Charmcaster (stemme af Kari Wahlgren), en magiker

Danske stemmer

Tv-serier

Referencer

Eksterne henvisninger 

Tv-programmer fra Cartoon Network
Tv-serier fra 2010'erne
Science fiction-tv-serier fra USA
Ascential

Ascential plc (tidligere EMAP) er et britisk forlag og mediekoncern. De er specialiseret i udstillinger & festivaler samt diverse publikationer som magasiner. De har hovedkvarter i London og virksomheden er børsnoteret på London Stock Exchange. Ascential omsætter for ca. 0,5 mia. britiske pund (2022).

Referencer 

Etableret i 1947
Forlag fra Storbritannien